Hvor meget kan min forening få i tilskud?
Vi beregner tilskuddet på baggrund af din forenings ‘maksimale løntilskud’ i det seneste regnskabsår ud fra den afsatte ramme på budgettet.
Hvis din forening er ny, skal I give oplysninger om de aktiviteter, I forventer at holde i det år, I søger tilskud til, og så giver vi tilsagnet om tilskud efter en konkret vurdering.
Vi giver tilskud til undervisning, studiekredse og foredrag med følgende tilskudsprocenter:
Almen undervisning og foredrag max. 1/3 *
Handicapundervisning max. 8/9.
Instrumentalundervisning max. 5/7.
*Der ydes et ekstra tilskud til gennemførsel af undervisning i tyndt befolkede områder.
Størrelsen af tilskuddet afhænger ikke af fag og emner.